Ringuva
Ringuva – upė Šiaulių rajone, Ventos dešinysis intakas. Prasideda Paitaičių apylinkėse, 6 km į vakarus nuo Šiaulių. Įteka į Ventą 276 km nuo jos žiočių, ties Ringuvėlės kaimu, 4 km nuo Kuršėnų ir yra vandeningiausias jos intakas – 10,4 l/s iš km². Intakai: Amalė, Gergždas (kairieji), Luponė, Gulbinas, Šekštys, Lūkstas, Ververdis (dešinieji). Vidutinis nuolydis 74 cm/km. Didesnės gyvenvietės prie Ringuvos: Gražuoliai, Kužiai, Paringuvis. Upėvardis kildinamas nuo žodžių ringa, ringė, ringis („vingis, rėžis, juosta“).